recursal/SuperWikiNEXT-32B huggingface dataset:
"**Bela**" הוא שיר שהוקלט על ידי הזמרת-יוצרת הטורקייה האנדה ינר. הוא יצא לאור ב-6 ביולי 2020, בהוצאת חברת התקליטים פול פרודקשנס כסינגל שלא מתוך אלבום, כמה חודשים לאחר יציאתו של הסינגל "Pencere". במטרה לעזור בקידום המסחרי שלו, הוציאה ינר וידאו קליפ נלווה עבורו.

השיר הגיע למקום השני בטורקיה טופ 20.

רקע וכתיבה
----------

השיר נכתב, הולחן והופק על ידי ברקסאן & מישה. ב-28 באוגוסט 2020, חודש ומספר ימים לאחר יציאתו המקורית, הצליח השיר להגיע למקום השני במצעד טורקיה טופ 20, אך נחסם מלהגיע לראש הפסגה בידי הלהיט "Cennetten Çiçek", של הזמרת-יוצרת הטורקייה זהרה.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-11 מיליון השמעות.

וידאו קליפ
----------

הווידאו קליפ הנלווה של "Bela" הועלה לערוץ היוטיוב של פול פרודקשנס ב-6 ביולי 2020, ביום יציאתו כסינגל. לאורכו של הקליפ, ניתן לראות את ינר, כשהיא רוקדת עם בחור מספר ריקודים שונים לצלילי השיר. ישנן סצנות בהן ניתן לראותה כשהיא לבד, בעת שהיא לובשת מעיל אדום וכפפות שחורות.

נכון לאוגוסט 2023 עומד מונה הצפיות של הקליפ על למעלה מ-10 מיליון צפיות.

מיקומי שיא
----------

| 
‏‏‏  **מצעדים ודירוגים (2020)** |
| --- |
| מדינה | מצעד | מיקום שיא |
|  טורקיה | טורקיה טופ 20 | 2 |

היסטוריית יציאות לאור
---------------------

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 6 ביולי 2020 | הזרמת מוזיקה • הורדה דיגיטלית | פול |  |

קישורים חיצוניים
----------------

* סרטון השיר "Bela" באתר יוטיוב

הערות שוליים
------------

1. 1 2 3 4  *Bela*, נבדק ב-2020-10-03
2. ↑  *Pencere*, נבדק ב-2020-10-03
3. 1 2 3 4 5  Hande Yener - Bela - (Official Video)
4. 1 2  , Twitter
5. ↑  , Twitter
**איפה הרומנטיקה** הוא סינגל של הצמד המוזיקלי הישראלי כרקוקלי, אשר יצא לאור ב-11 בנובמבר 2019, כחלק מתוך אלבומן השני, 9.

רקע וכתיבה
----------

השיר נכתב, הולחן והופק על ידי בן זוגה של לירון כרקוקלי, סתיו בגר. השיר הוא בלדת פופ המתארת מערכת יחסים שהתפתחה דרך הסמארטפון.

וידאו קליפ
----------

הווידאו קליפ של השיר יצא לאור בערוץ היוטיוב של הצמד בסמוך לצאת הסינגל עצמו, ובוים על ידי מורן מורדי וסתיו בגר, מפיק השיר. נכון לספטמבר 2020, הוא עומד על כ-600 אלף צפיות.

ביקורת
------

בן שלו מהארץ העניק לשיר ביקורת שלילית: "אחד הטרנדים היותר מאוסים בפופ הישראלי של השנים האחרונות הוא ההתרפקות על העידן האבוד שבו הסמארטפון לא שלט בחיינו. הו, הכל היה כל כך עמוק ואמיתי כשלא היינו משועבדים למסכים! יכול להיות שהאנשים שכותבים את השירים האלה כל כך צעירים, שהם לא זוכרים את הימים שלפני האינסטגרם, ולכן לא יכולים לדעת שגם אז התבונה לא מילאה את הארץ".

דודי פטימר ממעריב אונליין העניק ביקורת מעורבת לאלבום בו השיר נכלל, אם כי אמר על השיר כי הוא מבין ה"הפתעות שמצליחות לחדש".

מיקומי שיא
----------

| 
‏‏‏  **מצעדים שבועיים (2019-20)** |
| --- |
| מדינה | מצעד | מיקום שיא |
|  ישראל | מדיה פורסט ישראל | - |
| המצעד הרשמי של גלגלצ | 6 |

| 
‏‏‏  **מצעדים שנתיים (2020)** |
| --- |
| מדינה | מצעד | מיקום שיא |
|  ישראל | מדיה פורסט ישראל | - |
| כאן גימל | 30 |

קישורים חיצוניים
----------------

* לדף השיר באתר הספרייה הלאומית

הערות שוליים
------------

1. 1 2   כרקוקלי - איפה הרומנטיקה (Prod. By Stav Beger), סרטון באתר יוטיוב (אורך: 3:50)
2. ↑  אתר למנויים בלבד בן שלו, עומר אדם תקוע עם אותם ארבעה אקורדים שחוקים, באתר הארץ, 23 בנובמבר 2019
3. ↑  דודי פטימר, ‏אחיות מעשיות: "כרקוקלי" מציגות טקסטים רדודים ולחנים קליטים, באתר מעריב אונליין, 1 בדצמבר 2019
**אישה קשה** הוא סינגל של להקת ג'יין בורדו והראפרית אקו שיצא לאור ב-7 בפברואר 2021.

רקע וכתיבה
----------

השיר נכתב בידי דורון טלמון סולנית להקת ג'יין בורדו, בשיתוף פעולה עם הראפרית אקו. טלמון הלחינה את השיר, ובן-זוגה מתי גלעד הפיק ועיבד אותו יחד עם עומרי אמדו.

השיר הוא שיר מחאה פמיניסטי המוחה כנגד ציפיות של גברים מנשים. על הרקע לכתיבת השיר סיפרה טלמון: "הזמינו אותנו להופיע באירוע חברה. באנו והמנכ"ל העיר לי על מה שלבשתי. הייתי בהיריון ולבשתי אחלה בגדים — אבל לא כמו שהוא ציפה. לאף מוזיקאי גבר לא היו מעירים על איך שהוא עולה לבמה. הכל יחד הוביל אותי לכך שרציתי להגיד שכבר אין לי בושה ולא אכפת לי אם יגידו שאני אישה קשה. רציתי לשנות משהו בתרבות עם השיר הזה, שזה יהיה משהו חיובי — מין הפוך על הפוך, כאילו כן, אני אישה קשה במובן של קשוחה".

השיר שוחרר בצירוף קליפ שבוים בידי עומר אלוני.

מיקומי שיא
----------

| 
‏‏‏  **מצעדים ודירוגים** |
| --- |
| מדינה | מצעד | מיקום שיא |
|  ישראל | מדיה פורסט ישראל | 6 |

קישורים חיצוניים
----------------

* מאיה נחום שחל, סולנית ג'יין בורדו: "כן, אני אישה קשה", באתר כלכליסט, 12 במאי 2021
* "אחייך כשיבוא לי לצחוק": צפו בשיר החדש של ג'יין בורדו והראפרית אקו, באתר וואלה!‏, 7 בפברואר 2021
* ג'יין בורדו: "ההצלחה מדהימה אבל גם מפחידה"

הערות שוליים
------------

1. ↑  מאיה נחום שחל, סולנית ג'יין בורדו: "כן, אני אישה קשה", באתר כלכליסט, 12 במאי 2021
2. ↑  מדיה פורסט, ‏7 במרץ 2021
**חתחתול** (באנגלית: **Rat-a-Tat Cat**) הוא משחק קלפים המיוצר על ידי חברת פוקסמיינד. זכה בפרס מנסה ובפרס אופנהיים. מקורו של השם העברי הוא דמות בזיכיון "הדרדסים" באותו שם - חתולו המרושע של גרגמל. המשחק מיועד לשניים עד שישה משתתפים.

מטרת המשחק
----------

מטרת המשחק היא להחזיק קלפים שסכום ערכיהם הנמוך ביותר.

סוגי קלפים
----------

* הקלפים ממוספרים מ-0 עד 9. על הקלפים של המספרים הקטנים (מאפס עד חמש) מצוירים חתולים ועל הגבוהים (שש עד תשע) מצוירים עכברושים. על כל מספר, דמות שונה של חתול או עכברוש.
* בנוסף המשחק מכיל שלושה סוגי קלפי פקודות (שאין להם ערך מספרי ובמקרה שהם נמצאים אצל שחקן בסוף המשחק מחליפים אותם בקלף אחר מהקופה) :
	+ **משוך 2 (חתול)**: מחייב למשוך עוד 2 קלפים מהקופה (כלומר, שני תורים נוספים ברצף).
	+ **הצץ (ברדלס)** : מאפשר למקבל להציץ באחד מקלפיו.
	+ **החלף (חתול עם זנב סמור)**: מאפשר לשחקן לבחור את אחד מקלפיו ולהחליפו עם קלף של שחקן אחר (לאחר הבחירה ולאחר ההחלפה אין להתחרט; אי אפשר לראות את הקלפים לפני כן או לאחר מכן).

### מהלך המשחק

תחילה כל שחקן מקבל ארבעה קלפים הפוכים, ומסדר אותם בשורה אחד ליד השני. מותר לו להסתכל רק בקלף הימני והשמאלי במהלך תחילת המשחק. את הקלפים הנותרים מניחים הפוכים בקופה.

בכל תור מניחים קלף על ערימה. ועל השחקן להחליט אם לקחת את הקלף הזה או את הקלף האחרון שהונח בערימה. השחקן שם את הקלף שקיבל הפוך במקום אחד הקלפים שברשותו, שאותו הוא זורק לערימה.

כששחקן מעריך שסכום מספרי הקלפים שברשותו נמוך משאר המתחרים, הוא יכול לומר את המילה "חתחתול". לאחר מכן כל שחקן מקבל תור אחד נוסף ואז חושפים את הקלפים. אם לאחר החשיפה לאחד השחקנים יש קלף "פקודה", מחליפים אותו בקלף מהקופה. המנצח הוא זה שסכום הקלפים שברשותו הכי נמוך. במידה ולמישהו במהלך התור לאחר אמירת המילה "חתחתול" יש קלף פקודה הוא רשאי להשתמש בו כרגיל.

אין התייחסות מפורשת בהוראות המשחק למצב בו בסיום המשחק הסכום הנמוך נמצא ברשות מספר מתמודדים במקביל. לכן את מצב זה ניתן לפרש כרצון המשתתפים, לדוגמה: כניצחון לכל המתמודדים שמחזיקים בסכום הנמוך או כניצחון לכל המתמודדים שמחזיקים בסכום הנמוך למעט המתמודד שהכריז "חתחתול" או היעדר מנצחים.

קאמביו
------

"קאמביו" (או "קאבו") הוא משחק זהה לחתחתול, ההבדל הוא שמשחקים אותו עם חפיסת קלפים רגילה.

הערות שוליים
------------

1. ↑  המשחק באתר פוקסמיינד
"**אם מישהו ידע**" הוא סינגל שהוקלט על-ידי הזמרת הישראלית ספיר סבן. השיר יצא לאור ב-26 בינואר 2023.

רקע וכתיבה
----------

בשיר, לראשונה בקריירה שלה ולאחר שנה שלא הוציאה שירים חדשים, החליטה סבן לקחת חלק בתהליך היצירה מאחורי הקלעים. סבן גיבשה צוות כתיבה שהורכב מהיוצרת סתיו שמש, מהכותב אור מילשטוק ומהמלחין עמרי קסטן. הארבעה החלו לעבוד יחד על חומרים חדשים, כאשר הראשון מביניהם שראה אור הוא "אם מישהו ידע".

עם צאתו, זכה השיר לשבחים מהמבקרים, בין היתר בשל הטענה כי לראשונה נראה שסבן מצאה סוף כל סוף את הקו המוזיקלי הנכון לה – זאת לאחר ציפייה ארוכת שנים לאחר זכייתה בגמר דה וויס. כמו כן, בתוך מספר שבועות בודדים, זכה השיר ללמעלה מ-7 מיליון צפיות באתר יוטיוב, להשמעות רבות בפלטפורמות הסטרימינג השונות, וכן נכנס לפלייליסטים שונים, ביניהם הפלייליסט של גלגלצ ושל כאן גימל. בנוסף, הופיע השיר ברשימת השירים המושמעים ביותר של מדיה פורסט בתחנות הרדיו הישראליות במשך מספר שבועות, כשבשיאו היה לשיר המושמע ביותר במצעד היומי ולשיר השמיני המושמע ביותר במצעד השבועי. לקראת סוף השנה העברית תשפ"ג, היה מועמד בקטגוריית "שיר השנה" במצעדים של גלגלצ ו-Ynet, כאן גימל וטיקטוק, ובמצעד של רדיו דרום.

וידאו קליפ
----------

הווידאו הרשמי שליווה את השיר, יצא במקביל לצאתו ברשתות השונות, וזכה למיליוני צפיות ביוטיוב. את הקליפ צילמה וביימה דורין בר, ובו השתתפו הדוגמניות ריף נאמן, טיילור מלכוב, נעם בוהדנה, קארין עליה ושיר לוי.

מיקומי שיא
----------

| 
‏‏‏  **מצעדים ודירוגים** |
| --- |
| מדינה | מצעד | מיקום שיא |
|  ישראל | מדיה פורסט ישראל | 8 |

קישורים חיצוניים
----------------

* סרטון השיר "אם מישהו ידע" באתר יוטיוב

הערות שוליים
------------

1. ↑  ספיר סבן, אור מילשטוק, עמרי קסטן, סתיו שמש
2. ↑  ספיר סבן, אור מילשטוק, עמרי קסטן, סתיו שמש
3. ↑  ספיר סבן: אמרתי שאני מרגישה שאני צריכה לעשות את זה בעצמי | 103fm, באתר 103FM - האזנה לרדיו און ליין
4. ↑  ספיר סבן: "ממש הושבתי אותם ואמרתי 'בואו תעזרו לי'", באתר 1045fm.maariv.co.il
5. ↑  שחר אמאנו, ספיר סבן נלחמת ב"אם מישהו ידע" המשובח, באתר הכותל הישראלי, ‏2023-02-01 (באנגלית)
6. ↑  ספיר סבן - אם מישהו ידע | כאן, ‏2023-02-08
7. ↑  מדיה פורסט, המצעד הישראלי השבועי, באתר MediaForest, ‏05/02/23 - 11/02/23
**Crazy Kind of Love** (בעברית: **סוג מטורף של אהבה**) הוא סינגל שיווקי שהוקלט על ידי הזמרת-יוצרת האמריקאית תמר ברקסטון. השיר יצא לאור ב-20 במרץ 2020, על ידי חברת התקליטים אימאני רקורדס, כחלק מתוך *True to the Game 2: Gena's Story*.

השיר הגיע למקום השני במצעד שירי ה-R&B למבוגרים.

רקע וכתיבה
----------

כותבי השיר טרם נודעו, אך הוא הופק על ידי היטמקה, פול קבין וטאריק ביטס. השיר דוגם בתוכו קטעים וצלילים מתוך הלהיט הבינלאומי של ויטני יוסטון "Saving All My Love for You", שיצא לאור בשנת 1985, כחלק מתוך אלבום הבכורה שלה, *Whitney Houston*. השיר הוא שיר R&B.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2.5 מיליון השמעות.

וידאו קליפ
----------

הווידאו קליפ הרשמי של השיר פורסם ב-27 באפריל 2020, תוך שהועלה לערוץ היוטיוב של תמר ברקסטון. בקליפ ניתן לראות סצנות שלוקחות במקור מתוך "True to the Game 2". לאורכו של הקליפ, ניתן לראות את ברקסטון כשהיא מבצעת פעולות ותנועות שונות.

נכון לאוגוסט 2020, מונה הצפיות של הקליפ עומד על למעלה מחצי מיליון צפיות.

מיקומי שיא
----------

| 
‏‏‏  **מצעדים ודירוגים (2020)** |
| --- |
| מדינה | מצעד | מיקום שיא |
|  ארצות הברית | בילבורד הוט 100 | - |
| מצעד שירי ה-R&B למבוגרים | 2 |
| מצעד ה-R&B\היפ-הופ איירפליי | 18 |

היסטוריית יציאות לאור
---------------------

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 20 במרץ 2020 | הזרמת מוזיקה • הורדה דיגיטלית | אימאני |  |

קישורים חיצוניים
----------------

* סרטון השיר "Crazy Kind of Love" באתר יוטיוב

הערות שוליים
------------

1. 1 2 3 4 5 6  *Tamar Braxton – Crazy Kind of Love* (באנגלית), נבדק ב-2020-09-26
2. ↑  BB CHARTS
3. ↑  *Crazy Kind of Love (From "True to the Game 2")*, נבדק ב-2020-09-26
4. 1 2 3 4  Tamar Braxton - Crazy Kind Of Love (from True to the Game 2) (Offical Music Video)
**בא לי** הוא סינגל שהוקלט על-ידי הזמר הישראלי הראל סקעת. השיר יצא לאור ב-5 באוקטובר 2021, על-ידי חברת NMC יונייטד.

רקע וכתיבה
----------

השיר, נכתב על ידי הפזמונאית שחר הדר, הולחן על-ידי עמרי קסטן ולירון בן שמעון, הופק מוזיקלית על-ידי ינון יהל, ויצא לרגל חגיגות ה-40 של סקעת. סקעת סיפר כי התאהב בשיר מיד כשקיבל את הסקיצה שלו, הודות לאסקפיזם שהוא איפשר לו בתקופת סגרי הקורונה.

בראיון של סקעת לעיתון ישראל היום, סיפר כי חיבורו הראשוני לשיר נוצר בשל בנו, שהביטוי "בא לי, לא בא לי" היה שגור בפיו. סקעת הוסיף כי הלחן וההפקה המוזיקלית, וכן העובדה כי השיר, שמהותו בחופש הבחירה המוחלט, נכתב על-ידי אישה - היו גורמים נוספים לחיבורו אליו.

השיר זכה לביקורות חצויות, אשר מצד אחד היללו את תחושת השחרור והספונטניות שהשיר מעורר, אך מנגד הצביעו על הפספוס בתוכנו של השיר, וציינו כי המסר אותו מבקש סקעת להעביר אינו ברור.

בשיאו, היה לשיר השלישי המושמע ביותר בתחנות הרדיו בישראל, וכן הגיע למקום ה-19 במצעד השבועי של מדיה פורסט.

מיקומי שיא
----------

| 
‏‏‏  **מצעדים ודירוגים** |
| --- |
| מדינה | מצעד | מיקום שיא |
|  ישראל | מדיה פורסט ישראל | 19 |

קישורים חיצוניים
----------------

* סרטון השיר "בא לי" באתר יוטיוב
* מילות השיר "בא לי" באתר שירונט

הערות שוליים
------------

1. ↑  יובל אראל‏, הראל סקעת - בא לי, בבלוג של יובל אראל, מגזין מוזיקה ותרבות, 5 באוקטובר 2021
2. ↑  קבלו עוד משהו ממנו: צפו בשיר החדש של הראל סקעת, באתר וואלה!‏, 5 באוקטובר 2021
3. ↑  מאיה כהן, הראל סקעת: "גיל 40 הוא מושלם", באתר ישראל היום, ‏2021-10-05
4. ↑  הראל סקעת בא לי, באתר yosmusic.com, ‏2021-10-05
5. ↑  המצעד השבועי של מדיה פורסט (31.10.21-6.11.21), באתר MediaForest, ‏2021-11-06
**בַּלַּיְלָה** הוא שיר בביצוע הזמרים הישראלים יצחק קלפטר ויעל לוי. יורם טהרלב כתב את השיר, ויצחק קלפטר הלחין אותו. השיר התמודד בפסטיבל הזמר והפזמון תש"ם (1980) והגיע למקום החמישי בתחרות.

על השיר
-------

"בלילה" השתתף בפסטיבל הזמר והפזמון תש"ם (1980), שנערך ב־29 במרץ 1980. השיר מסמן את תחילת קריירת הסולו של יצחק קלפטר. קלפטר ויעל לוי כבר שיתפו פעולה קודם לכן במופע "שיחות סלון" של יהונתן גפן, וקלפטר גם הלחין (לאחר הפסטיבל) כמה שירים באלבום הבכורה של לוי.

מחבר השיר, יורם טהרלב, בחן בשיר את נקודת המבט של ילדים, ששונה לדבריו מזו של מבוגרים: 

> 
> ישנם הרבה דברים שהילדים רואים ואנחנו לא רואים. וגם בסיפורים ובאגדות הם רואים ושומעים דברים אחרים לגמרי מהדברים שהאדם המבוגר שומע. השיר הזה, "בלילה" מנסה לספר את סיפורן של אגדות הילדים ואיך הן באמת קורמות עור וגידים.
> 
> 
> 
> — יורם טהרלב
>

יחס הביקורת
-----------

אמיר שוורץ מ־ynet מנה את השיר בין עשרת השירים הגדולים של יצחק קלפטר, וכתב על הדואט של קלפטר ולוי: "השילוב בין הקול הצלול שלה, הקול העבה שלו, המילים היפות של יורם טהרלב לבין העיבוד התזמורתי המתבקש עם הכינורות, הולידו אחד מהשירים הכי יפים שהופיעו אי פעם בפסטיבל הזמר והפזמון. למרות שהשיר לא זכה בתחרות, קלפטר הבין שהוא בשל לצאת לדרך עצמאית".

מצעדי פזמונים
-------------

השיר הוצג ב"פינה לשיפוטכם" של "מקום בצמרת", מצעד הפזמונים השבועי של רשת ג', ב־1 באפריל 1980 והגיע בשיאו למקום השלישי ב־25 ביוני 1980. הוא יצא מהמצעד ב־13 באוגוסט 1980 בתום 16 שבועות צעידה.

### מיקומי שיא

| 
‏‏‏  **מצעדים שבועיים (1980)** |
| --- |
| מדינה | מצעד | מיקום שיא |
|  ישראל | רשת ג' | 3 |

קישורים חיצוניים
----------------

* אקורדי השיר "בלילה" באתר Tab4u
* סרטון השיר "בלילה" באתר יוטיוב
* [https://wikidata-externalid-url.toolforge.org/?p=10431&url\_prefix=https://shironet.mako.co.il/artist?type%3Dlyrics%26lang%3D1%26&id=lang%3D1%26prfid%3D1539%26wrkid%3D8768 lang=1&prfid=1539&wrkid=8768 מילות השיר "בלילה"] באתר שירונט

הערות שוליים
------------

1. 1 2  פסטיבל הזמר והפזמון | 1980, באתר כאן
2. 1 2 3  נתוני היצירה, באתר אקו"ם
3. ↑  הזמר והפזמון הישראלי תש"מ 1980, באתר Discogs
4. 1 2  אמיר שוורץ, צליל מכוון: השירים הגדולים של יצחק קלפטר, באתר ynet, 8 בדצמבר 2022
5. ↑  יורם טהרלב, מבחר שירים | בלילה, באתר taharlev.com
6. ↑  השיר מוצג ב"פינה לשיפוטכם" במצעד רשת ג', באתר פזמונט
7. 1 2  מיקום שיא במצעד השבועי של רשת ג' (3), באתר פזמונט
8. ↑  השיר יוצא ממצעד רשת ג', באתר פזמונט
**בסיבוב** הוא סינגל של הראפר הישראלי טונה והזמרת הישראלית צליל דנין, שיצא לאור ב-29 באפריל 2018, כסינגל החמישי מתוך אלבום האולפן השני של טונה, "טונהפארק", על ידי חברת התקליטים עננה.

רקע וכתיבה
----------

בדומה למרבית השירים באלבום "טונהפארק", את השיר כתבו והלחינו טונה וניר דנן, הפקת השיר בוצעה על ידי דנן ויקיר בן טוב והעיבוד מוזיקלי שלו בוצע על ידי טונה, דנן ובן טוב. השיר עוסק בילדה החולמת להיות רקדנית, אך כשהיא מתבגרת מוותרת על חלום זה, חייה משתנים והיא מתחילה לעסוק בחשפנות.

הצלחה מסחרית
------------

בסמוך לצאתו כסינגל, נכנס השיר למצעד הרשמי של גלגלצ והגיע בשיאו למקום הרביעי. בשירות הזרמת המדיה ספוטיפיי, השיר צבר למעלה מ-6 מיליון השמעות, והוא נמנה בין השירים המצליחים ביותר של טונה בפלטפורמה, וכן בין השירים העבריים המושמעים ביותר.

מיקומי שיא
----------

| 
‏‏‏  **מצעדים שבועיים (2018)** |
| --- |
| מדינה | מצעד | מיקום שיא |
|  ישראל | מדיה פורסט ישראל | - |
| המצעד הרשמי של גלגלצ | 4 |

הערות שוליים
------------

1. ↑  *Tuna - טונה (Ft. Tzlil - צליל) – Besivuv - בסיבוב*, נבדק ב-2022-09-30
2. ↑  המצעד השבועי 31.05.2018, באתר גלגלצ
3. ↑  *בסיבוב*, 2017-09-07, נבדק ב-2022-09-30
**סדר ספונטני**, המכונה גם **ארגון עצמי** במדעי הטבע, היא ההגחה הספונטנית של סדר מתוך כאוס. המונח "ארגון עצמי" משמש לעיתים קרובות יותר לתיאור תהליכים פיזיזקליים ותהליכים ביולוגיים, בעוד ש"סדר ספונטני" משמש בדרך כלל לתיאור הופעתם של סוגים שונים של סדרים חברתיים ברשתות חברתיות אנושיות כתוצאה מהתנהגות אנשים שיש להם אינטרס עצמי, ולא מנסים בהכרח ליצור סדר באמצעות תכנון. דוגמאות מוצעות למערכות שהתפתחו באמצעות סדר ספונטני או ארגון עצמי כוללות מגוון גדול של תופעות כולל התפתחות מבנה גבישים, תא ברנארד, היווצרות מבנים באסטרופיזיקה ובקוסמולוגיה, בנייה עצמית של מולקולות (אנ'), התפתחות החיים על פני כדור הארץ, הומואסטזיס, מערכות אקולוגיות, התפתחות שפות וכתב, התפתחות האינטרנט, ויקיפדיה, כלכלת שוק חופשי.

קיימת הבחנה בין מבנים מסודרים באופן ספונטני לביו ארגונים כרשתות ללא קנה מידה (אנ')כאשר ארגונים הם רשתות היררכיות. בכלכלה ובמדעי החברה, סדר ספונטני הוגדר על ידי פרידריך האייק כ"תוצאה של פעולות אנושיות, לא של עיצוב בידי בני אדם." בכלכלה, יש המתארים סדר ספונטני כהתנהגות שיווי משקל בקרב אנשים בעלי אינטרס אישי, שסביר ביותר להתפתח ולשרוד, תוך צייות לתהליך הברירה הטבעית "הישרדות הסבירות ביותר".

סדר ספונטי אחד יכול לגרום להפרעה לסדר ספונטני אחר. לדוגמה פלישה של מינים עלולה להרוס מערכת אקולוגית קיימת. השפעות סביבתיות של חקלאות (כמו סחף קרקע) או של כלכלה תעשייתית (כמו כרייה או זיהום מים) עלולות לגרום להרס סביבתי שגורם להפרעה למערכות אקולוגיות קיימות. הפרעה למערכות אקולוגיות עלולה לגרום להכחדת מינים או להתמוטטות כוללת של המערכת האקולוגית במקום מסוים. דבר זה בתורו עלול לגרום להפרעה לסדר החברתי והכלכלי האנושי שנשען על מערכות אקולוגיות קיימות לפעמים עד כדי התמוטטת כוללת או הכחדה של אותה חברה.

הערות שוליים
------------

1. ↑  Xiaoli Dong, Stuart G. Fisher, Ecosystem spatial self-organization: Free order for nothing?, **Ecological Complexity** 38, 2019-04-01, עמ' 24–30 doi: 10.1016/j.ecocom.2019.01.002
2. ↑  Yong Tao, Spontaneous economic order, **Journal of Evolutionary Economics** 26, 2016-07-01, עמ' 467–500 doi: 10.1007/s00191-015-0432-6
3. ↑  דוגמאות בספר התמוטטות, ג'ארד דיימונד
**Done Da Da** הוא שיר שהוקלט על ידי הזמר הלבנוני-קנדי מסארי, עם קולות שבוצעו על ידי הראפרית ההודית-אמריקאית ראג'ה קומארי, מתוך אלבום האולפן השלישי שלו, *Tune In*. השיר יצא לאור ב-31 במרץ 2017, על ידי חברת התקליטים ורטיגו/קפיטול, כסינגל השני מתוך האלבום.

השיר הגיע למקום ה-15 במצעד הסינגלים הרומני, וה-15 במצעד הלבנוני.

רקע וכתיבה
----------

בתחילת 2017 הוציא מסארי את "So Long" כסינגל המוביל מתוך *Tune In*, ואחריו הוציא את "Done Da Da" במטרה להמשיך לעזור בקידום האלבום, שיצא כמה חודשים לאחר מכן. השיר נכתב על ידי מסארי והופק על ידי ג'ול וולפסון, דה-האלה ומון ויליס. השיר כולל דגימה מתוך "Ghetto Story" של צ'אם ואלישה קיז.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות.

וידאו קליפ
----------

הווידאו קליפ הרשמי של השיר פורסם ב-31 במרץ 2017, ביום צאתו כסינגל. הקליפ כאשר ניתן לראות ים מואר בצבעים אדומים ואת שמו של מסארי מופיע. בהמשך, ניתן לראות את ראג'ה קומארי מבצעת את השורה הראשונה, כשכובע גדול מסתיר את פניה, ואת מסארי יושב על ספה. לאורכו של הקליפ ניתן לראות רקדניות לבושות בביגוד מינימלי.

נכון לאוגוסט 2021, מונה הצפיות של הקליפ עומד על למעלה מ-65 מיליון צפיות.

מיקומי שיא
----------

| 
‏‏‏  **מצעדים ודירוגים (2017)** |
| --- |
| מדינה | מצעד | מיקום שיא |
|  לבנון | מצעד 20 העליונים הרשמי של לבנון | 15 |
|  פורטוגל | מצעד הסינגלים הפורטוגזי | 21 |
|  רומניה | מצעד השירים הרומני | 15 |

היסטוריית יציאות לאור
---------------------

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 31 במרץ 2017 | הזרמת מוזיקה • הורדה דיגיטלית | ורטיגו/קפיטול |  |

קישורים חיצוניים
----------------

* סרטון השיר "Done Da Da" באתר יוטיוב

הערות שוליים
------------

1. 1 2 3 4 5 6 7 8  *Massari - Done Da Da (Official Video)*, נבדק ב-2021-08-14
2. ↑  Romanian Chart, romanianchart.blogspot.ca
3. ↑  The official lebanese Top 20 - Massari, The official lebanese Top 20
4. ↑  *Massari – Done Da Da*, נבדק ב-2021-08-14
5. ↑  *Cham (Ft. Alicia Keys) – Ghetto Story*, נבדק ב-2021-08-14
6. ↑  *Done Da Da*, נבדק ב-2021-08-14
**בשורות טובות** הוא שיר של הזמר-יוצר הישראלי חנן בן ארי. השיר נכתב והולחן על ידי בן ארי, והופק ועובד בידי המוזיקאי הישראלי אייל מזיג. הוא יצא לאור כסינגל ב-20 במרץ 2018 ונכלל באלבום האולפן השני של הזמר, "לא לבד", שיצא באפריל 2018.

רקע
---

ב־19 במרץ 2018 חשף בן ארי כי למחרת הוא יפרסם סינגל חדש תוך שהוא חושף את עטיפת הסינגל. ב-20 במרץ פורסם השיר, ובן ארי כתב טקסט המסביר על משמעותו:

> 
> בין כל החקירות, הפיגועים, תאונות הדרכים והשמועות על איזו מלחמה שמתקרבת בקיץ.
> התגעגעתי דווקא לגרוב האופטימי שלי, זה שקצת זנחתי בשירים האחרונים שירים שיצאו..
> 
> 
> 
> — חנן בן ארי, בין כל החקירות, אינסטגרם, 20 במרץ 2018
> 

השיר נכתב והולחן על ידי בן ארי, והופק ועובד בידי המוזיקאי הישראלי אייל מזיג. לאחר שהסינגל נכלל באלבום האולפן השני של הזמר, "לא לבד", שיצא באפריל 2018, כתב בן ארי על השיר:

> 
> מתוך כל הבלגן היומיומי ומול החדשות כמו האטום האיראני והר הגעש בעזה, לא יזיקו לנו קצת קיטש רומנטי ובשורות טובות.
> 
> 
> 
> — חנן בן ארי, החיים שלו תותים: האזינו לאלבום החדש של חנן בן ארי, באתר ynet, 17 במאי 2018
>

השיר
----

"בשורות טובות" הוא שיר באורך של 3:43, בו פונה הכותב אל בת זוגו ומציע שתבשר לו בשורות טובות תוך שהוא מפרט מגוון של בשורות כאלה. את השיר שר הזמר בן ארי, בליווי גיטרות בביצוע אבי סינגולדה ועומרי אגמון, תופים בידי רון אלמוג, בס בידי אייל מזיג, ופסנתר וקלידים בידי איתמר גרוס. כמו כן נשמעים קולות סקסופון ובריטון בביצוע עופר פלד, וקולות טרומבון בידי יאיר סלוצקי.

קבלה ביקורתית
-------------

מבקרת המוזיקה תימורה לסינגר כתבה בגלובס כיבן ארי, בעל הסטנדרטים הגבוהים, ויתר לעצמו בכתיבת שיר זה כשחרז בבנאליות את המילה "אמש" עם "שמש". אורי קול מעיתון הארץ כתב כי הסינגל של חנן בן ארי הוא קריאה מזויפת לאחדות.

מיקומי שיא
----------

| 
‏‏‏  **מצעדים שבועיים (2018)** |
| --- |
| מדינה | מצעד | מיקום שיא |
|  ישראל | מדיה פורסט ישראל | 4 |

קישורים חיצוניים
----------------

* סרטון השיר "בשורות טובות" באתר יוטיוב

הערות שוליים
------------

1. ↑  חנן בן ארי, מחר, באתר אינסטגרם, ‏19 במרץ 2018
2. 1 2 3 4   חנן בן ארי – בשורות טובות Hanan Ben Ari, סרטון בערוץ "Hanan Ben Ari Official חנן בן ארי הערוץ הרשמי", באתר יוטיוב (אורך: 03:44)
3. ↑  מערכת mako מוזיקה, ‏חנן בן ארי – בשורות טובות, באתר ‏מאקו‏, 20 במרץ 2018
4. ↑  איש של בשורות: חנן בן ארי משיק סינגל חדש, באתר "סרוגים", 20 במרץ 2018
5. ↑  חנן בן ארי | לא לבד | דיסק אלבום, באתר דיסק סנטר
6. ↑  תימורה לסינגר, ‏מוזיקה | אחרי "החיים שלנו תותים", חנן בן ארי צולל עמוק יותר, באתר גלובס, 15 ביוני 2018
7. ↑  אורי קול, הסינגל החדש של חנן בן ארי הוא קריאה מזויפת לאחדות, באתר הארץ, 23 באפריל 2018
8. ↑  14-04-2018, מדיה פורסט

| חנן בן ארי |
| --- |
| דיסקוגרפיה • שירים |
| אלבומי אולפן | איזון • לא לבד • יש כאן יותר מזה |
| אלבומי הופעה | Live 2022 |
| סינגלים | "ממך עד אליי" • "איזון" • "אמא אם הייתי" • "אדון הסליחות" • "החיים שלנו תותים" • "למה לנו לרדוף" • "לא לבד" • "תודה שאת" • "על משכבי" • "ויקיפדיה" • "מה אתה רוצה ממני" • "בשורות טובות" • "אלוף העולם" • "דור" • "שמש" • "אם תרצי" • "געגועים לבני אדם" • "שבורי לב" • "אמן על הילדים" • "חולם כמו יוסף" • "מקום" • "בסוף זה הלחן" • "חנניה" • "אלא בי" • "עטלף עיוור" • "מולדת" |
| שירים נוספים | "לילה טוב שון" • "חוץ מכדורגל" |
| ערכים קשורים | הרצל בן ארי • NMC • יוניסל |
**שאק סווארט** (בהולנדית: **Sjaak Swart**;‏ 3 ביולי 1938) הוא כדורגלן עבר יהודי-הולנדי, ששיחק בעמדת הכנף. לכל אורך הקריירה שיחק באייאקס ועם קרוב ל-600 הופעות במדיה הוא שיאן ההופעות של המועדון בכל הזמנים. לזכותו גם 31 הופעות ו-10 שערים במדי נבחרת הולנד.

ביוגרפיה
--------

נולד בשם **ג'סיה סווארט** (**Jesaia Swart**) במיידרברג שבהולנד בשנת 1938. משפחתו הייתה ענייה ואביו, שהיה יהודי, עבד בתור דייג במקום הולדתו. העובדה שעסק בעבודה "לא יהודית" סייעה בהמשך לו ולסווארט להסתתר מפני הנאצים הגרמנים וההולנדים משתפי הפעולה, במהלך מלחמת העולם השנייה, בה נספו בשואה כמעט 75% מאוכלוסיית יהודי הולנד.

קריירת מועדונים
---------------

### אייאקס

בגיל 18 ערך את הופעת הבכורה שלו באייאקס ב-16 בספטמבר 1956, בניצחון 2–3 על טלסטאר ספורטקלאב במשחק גביע. בעונתו הראשונה זכה באליפות הראשונה שלו מתוך ה-7 והיה שותף בחמישה משחקי ליגה. עונה אחר כך ב-1957/58 כבש את שערו הראשון ב-6 באוקטובר 1957 נגד NOAD. משחקו האירופאי הראשון היה במסגרת גביע אירופה לאלופות במשחק חוץ נגד SC ויסמוט ממזרח גרמניה. למעשה לא הצליח סווארט לכבוש במשחק בית במשך שנה וחצי מאז הופעת הבכורה, וב-1 בינואר 1959 עשה זאת נגד JOS בגביע. שערו ה-100 במדיה הגיעה בעונת 1959/60 בניצחון 0–9 על פ.ק וולנדאם.

בתחילת שנות השבעים לקח חלק בהצלחה הגדולה ביותר של המועדון אי פעם הכוללת זכייה בשלושה תוארי גביע האלופות ברציפות. סווארט כבש כמה שערים חשובים בזכיות הללו ובעונת 1971/72 בגביע האלופות הבקיע את השער היחיד בחצי הגמר נגד בנפיקה, שהעלה אותם למשחק הגמר נגד אינטר מילאנו. בגמר נגד יובנטוס ב-1973 לא שיחק ופרש מכדורגל לפני כן ב-19 במאי אותה שנה. שווראט לבש את החולצה מספר 8 בדרך כלל ועם יותר מ-600 הופעות רשמיות באייאקס הוא שיאן ההופעות שלה בכל הזמנים. גם מבחינת כיבושים הוא ממוקם במקום גבוה, כשכבש 228 שערים ונמצא במקום השלישי אחרי יוהאן קרויף ופייט ואן רנן.

סווראט ב-22 בינואר 2010 מונה ביחד עם פיט קייזר לחבר כבוד של אייאקס.
בחירה זו הייתה נושא לדיון במשך שנים ובנוסף לכך היה צריך לשנות את הכלל הלא כתוב שלפיו שחקנים לשעבר אינם יכולים להפוך לחברי כבוד.
עד היום הוא ממשיך להיות מעורב באייאקס והקים את ארגון הצדקה המכונה "לאקי אייאקס" (Lucky Ajax), בו אגדות לשעבר של המועדון משחקים במשחקי צדקה שונים.

נבחרת הולנד
-----------

במדי נבחרת הולנד סווארט עשה את הופעת הבכורה ב-26 ביוני 1960 בהפסד 3–1 למקסיקו. הוא פתח בהרכב והוחלף בדקה ה-56'. שערו הראשון הגיעה במשחקו השלישי בניצחון 3–4 על סורינאם. אף על פי שזכה בתארים רבים עם אייאקס, עם הנבחרת מעולם לא זכה בתואר וגם לא השתתף בטורניר גדול. הופעתו האחרונה במדיה הייתה בניצחון 1–2 נגד צ'כוסלובקיה בשנת 1972 לאחר ארבע שנים שלא שיחק בה. בסך הכל ערך 31 הופעות בהן כבש 10 שערים.

תארים
-----

אייאקס
* אליפות הולנד (7): 1959/60, 1965/66, 1966/67, 1967/68, 1969/70, 1971/72, 1972/73
* הגביע ההולנדי (5): 1960/61, 1966/67, 1969/70, 1970/71, 1971/72
* גביע אירופה לאלופות (3): 1970/71, 1971/72, 1972/73
* גביע האינטרטוטו: 1962
* הסופר קאפ האירופי (2): 1972, 1973
* הגביע הבין-יבשתי: 1972

קישורים חיצוניים
----------------

ויקישיתוף מדיה וקבצים בנושא **שאק סווארט** בוויקישיתוף

* פרופיל, באתר Transfermarkt
* פרופיל, באתר National Football Teams
* פרופיל, באתר FootballDatabase.eu

|  |  |
| --- | --- |
| בקרת זהויות עריכת הנתון בוויקינתונים | 
* GND: 140897283
* ISNI: 0000 0000 7742 4478
* NTA: 182929809
* VIAF: 107869059
* WorldCat: viaf-107869059

 |
תבנית {{אישיות}} ריקה מתוכן. יש להזין פרמטרים בערך או בוויקינתונים. 
**מוחמד בן אחמד אל-ספאריני** (1774-1703) איש דת מוסלמי **חנבאלי** מומחה ומורה חדית' (ערבית:علم الحديث) משפטן, סופר והיסטוריון. שמו המלא היה **שמס א-דין אבו אל-עון מוחמד בן אחמד בן סלים בן סולימאן אל-ספאריני** (شمس الدين أبو العون محمد بن أحمد بن سالم بن سليمان السَّفّارِيني) והוא ידוע גם כ**מוחמד בן אחמד אל-חנבאלי** (محمد بن أحمد الحنبلي).

ביוגרפיה
--------

מוצא משפחתו מחג'אז, שהתיישבו בכפר ספארין שבנפת טול-כרם. אל-ספאריני נולד ולמד בבית הספר בכפרו והמשיך ללמוד בשכם. הוריו ומוריו מצאו הוא ניחן בתבונה ובזיכרון חד והוא הצטיין בלימודיו. בגיל 19 עבר ללמוד בדמשק ושהה שם במשך חמש שנים, אצל מיטב המורים ואנשי הדת. כישוריו הביאו אותו להשתתף בדיונים דתיים שנערכו עם מלומדים של האסכולה החנבאלית, בדמשק. בתום לימודיו הוא חזר לשכם ושימש כמורה מלומד, עד לפטירתו בשנת 1774.

ספריו
-----

אל-ספאריני היה סופר פורה בדיסציפלינות שונות. רשימת הספרים שחיבר אל-ספריני כוללת לא פחות מארבעים כותרים, שנשמרו עד היום, חלקם מופיעים בכמה כרכים, וחלקם הם חוברות העוסקות בנושא אחד, כל אחת. חלק מספריו הודפסו וחלק נשארו בכתב ידו.

אחד מספריו החשובים הוא "שרח ת'ולאת'יאת מוסנד אל-אימאם אחמד" (شرح ثلاثيات مسند الإمام أحمد. תרגום לעברית: הסבר על מוסנאד שלושת החלקים של האימאם אחמד). בספר, אל-ספאריני מביא את פרשנותו לחדית'ים, באוסף הגדול של אחמד בן חנבאלי (מייסד האסכולה החנבאלית), שנודע בכינויים: "אל-אימאם אחמד" וְ "אל-מוסנאד".

הערות שוליים
------------

1. 1 2  Scholar of renown: Muhammad ibn Ahmad Al-Saffarini, Arab News, ‏2001-10-25 (באנגלית)
2. ↑  Kashf al-lithām li-sharḥ ʻUmdat al-aḥkām. Digital PUL (באנגלית)
3. ↑  הספר יצא לאור בשני כרכים גדולים על ידי "אל-מכתב אל-אסלאמי" בדמשק וביירות.
**עמותת הביננו** היא עמותה ישראלית המעניקה סיוע מותאם לאנשים מהציבור הדתי והחרדי החווים קשיים רגשיים, נפשיים ולימודיים. כמו מטפלת העמותה בנושא האובדנות בציבור החרדי. העמותה נוסדה בבית שמש בשנת 2016 על ידי אלכסנדר מושקוביץ.

פעילות העמותה
-------------

העמותה פועלת לקידום רווחה וסיוע נפשי לאנשים המתמודדים עם בעיות רגשיות, נפשיות ולימודיות, וכן הענקת תמיכה ועזרה ראשונה נפשית והכוונה מקצועית ללא עלות. בנוסף לכך, העמותה מפרסמת מאמרים בתחומים של בריאות הנפש והתפתחות הילד והנגשת מענה והכוונה לציבור החרדי והדתי.

אגפי העמותה
-----------

* 'השיבם'- מוקד טלפוני ומקוון המציע ייעוץ ראשוני, עזרה ראשונה נפשית ותמיכה במצוקות רגשיות ונפשיות. המוקד מנוהל על ידי פסיכיאטר, עו"ס קליני וצוות של מתנדבים בעלי רקע מקצועי בטיפול, שעברו הכשרה בעמותה.
* 'ידעם'- פעילות שמטרתה להנגיש ידע מקצועי בנושאי פסיכולוגיה וחינוך לבריאות הנפש לקהל הרחב. צוות המחלקה, יחד עם אנשי מקצוע נוספים, עורכים מאמרי הדרכה המותאמים לאורח החיים והשקפת העולם החרדי. חומרים אלו זמינים באתר העמותה ומתפרסמים מעת לעת בעיתונות החרדית. כמו כן פועל צוות העמותה לפרסם מאמרים להפחתת הסטיגמה בבריאות הנפש.
* 'הבינם'- מחלקת הדרכה לייעוץ וטיפול. צוות הייעוץ מעניק הדרכה, סיוע והפניה לאבחון וטיפול בהפרעות נפשיות, מצוקות רגשיות, תקשורתיות ולימודיות
* 'הורם'- מחלקת ההדרכה, המעבירה הדרכות וסדנאות מקצועיות לעובדי העמותה ומתנדביה וכן קיום כנסים הפתוחים לקהל הרחב להעלאת המודעות להפרעות נפשיות ולאופן ההתמודדות איתן.
* בעמותה מחלקה ייעודית למיצוי זכויות זכויות סוציאליות, המספקת מדריכים מקיפים למיצוי זכויות ללא עלות.
* העמותה מנהלת באתר האינטרנט שלה אינדקס ומאגר מידע של מאות אנשי מקצוע מוסמכים בתחום בריאות הנפש הפרא-רפואית והתפתחות הילד. יוזמה זו נועדה להנגיש את הטיפול לנזקקים בציבור החרדי בישראל.
* אגף להעלאת המודעות למניעת אובדנות והכשרת שומרי סף בקהילה החרדית.

אובדנות במגזר החרדי
-------------------

אובדנות במגזר החרדי היא נושא שנמנעים מלדבר עליו לרוב בשל טאבו חברתי, עקב היותו איסור הלכתי וכן חשש לסטיגמה על המשפחה והקרובים של הסובלים ממחשבות אובדניות. כתוצאה מכך, נושא זה סובל מחוסר דיווח ומחוסר מענה מותאם. הביננו פועלת לטיפול בנושא זה באמצעות מוקד ייעודי לציבור החרדי, העלאת מודעות, ימי עיון והדרכת שגרירים בקהילה. נכון לשנת 2024 העמותה הכשירה מעל 200 אנשי חינוך לזיהוי אובדנות. כמו כן, נערך מחקר לזיהוי ומענה מותאם לאובדנות במגזר החרדי.

התנדבות
-------

העמותה מחזיקה צוות של מתנדבים מרקעים מקצועיים מגוונים, כגון עבודה סוציאלית, טיפול באמנות ופסיכודרמה, וכן מזמינה אנשים בעלי ניסיון בתחום בריאות הנפש להשתתף בתוכנית ההתנדבות שלהם, המתנדבים עוברים תהליך מיון קפדני ומקבלים הכשרה מקיפה, המציידת אותם במיומנויות הנדרשות למתן עזרה ראשונה נפשית בטלפון או באינטרנט. תוכנית ההכשרה כוללת סדנאות והרצאות מפי מנחים מקצועיים בנושאים שונים הקשורים לאובדנות. סדנאות והרצאות אלו פתוחות הן למתנדבים והן למועמדים, ומספקות הזדמנויות למידה של מיומנויות ואתיקה מקצועית.

המתנדבים בעמותת הביננו מעניקים סיוע בִּתְּנָאֵי אנונימיות הן לפונים והן לעצמם.

קישורים חיצוניים
----------------

* אתר הבית של עמותת הביננו
* עמותת הביננו, באתר "גיידסטאר ישראל"
* בצל גל הטרור: איך להתמודד עם התקפי החרדה והפאניקה?, באתר עכשיו 14

הערות שוליים
------------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑
11. ↑
12. ↑
13. ↑

הביננו
קטגוריה:נכות: מוסדות בישראל
קטגוריה:ישראל: עמותות
קטגוריה:ישראל: בריאות הנפש
**קרול מרקוביץ'** (ברומנית: **Carol Marcovici**;‏ 8 ביוני 1938 – 29 בדצמבר 2006) היה זמר ושחקן תיאטרון יהודי ברומניה ובישראל, בשפות יידיש, עברית ורומנית.

קורות חיים
----------

נולד בעיירה בוחוש, ומגיל ילדות התגורר עם משפחתו בעיר פיאטרה ניאמץ, שם השתתף בחוגים למשחק של בית התרבות המקומי. בגיל 19 החל להשתלם בסטודיו של התיאטרון הממלכתי היידי בבוקרשט אצל אלכסנדרו פינצי וביאטה פרדנוב. ובגיל 21 זכה להופיע לראשונה בתפקיד בהצגה "דעת הקהל" של אאורל סטורין. מרקוביץ' היה שחקן וזמר בולט ברומניה ואחד הכוכבים של התיאטרון הממלכתי היידי. בין ההצגות בהן הופיע ברומניה: "הגולם" מאת ה. לייוויק, "אוריאל אקוסטה" מאת קארל גוצקו, "איוואנוב ואיוואנוב" מאת צ'כוב, "סטמפניו", "נתן החכם", "מותו של סוכן", "היהודיה מטולדו", מאת אלכסנדרו מירודן, לפי ספרו של פויכטוונגר, "הדיבוק" ופרנק החמישי, כמו כן במחזות זמר.

הוא עלה לישראל בשנת 1977 ובשנת 1979 החל להופיע בהבימה. בישראל שיחק בתיאטרון הבימה בהצגות כמו: נישואי פיגרו, אופרה בגרוש, משיח (מחזה של יוסף מונדי), "סיפור פשוט" (ד"ר לנגסם), "עלי כינור" (הפריץ), "טרוילוס וקרסידה" (אכילס) ואחרות.
לאחר שמונה שנים ב"הבימה" עבר מרקוביץ' לתיאטרון הקאמרי והשתתף בהצגות רבות, ביניהן: עלובי החיים, מבקר המדינה, ריצ'רד השלישי ,"סוגרים את הלילה" ו"מאחורי הגדר".
ב-1991 השתתף במחזמר "הערב מחזמר" שהעלה הקאמרי עם ריטה ודודו פישר.
כמו כן שיחק בשנית את תפקיד הבישוף במחזמר עלובי החיים בהפקת האופרה הישראלית החדשה. קרול מרקוביץ' הופיע גם בהצגת יחיד עם קטעי משחק ושירה שונים.

בשנת 1993 שיחק מרקוביץ בתפקיד אורח בפרק בסדרת הטלוויזיה עניין של זמן ובשנת 1995 שיחק מרקוביץ בתפקיד אורח בפרק בסדרת הטלוויזיה איצ'ה, בכיכובו של ספי ריבלין. ב-1997 השתתף בסרט "מינוטאור".

במהלך הקריירה שלו הופיע בהפקות והצגות רבות ביידיש, בכ-120 תפקידים שונים.

לאחר עשר שנות משחק ב"קאמרי" הצטרף מרקוביץ' בסוף שנות ה-90 ללהקה הקבועה של "תיאטרון יידישפיל" שם היה שחקן וזמר בולט.
שבוע לפני פטירתו הופיע לאחרונה בהצגה "מסעות בנימין השלישי".

מרקוביץ' נפטר ממחלת הסרטן בגיל 68, ונקבר בבית העלמין הדרום בחולון, עיר מגוריו. הוא הותיר אחריו את רעייתו, מיכאלה מרקוביץ', בן, בת ונכדים.

מקור
----

* סולו הר - *דור ההתמודדות*, הוצאת פפירוס, תל אביב, 1994 (ברומנית) ‏;Solo Har - *Generaţia confruntărilor*, editura Papyrus, Tel Aviv

קישורים חיצוניים
----------------

ויקישיתוף מדיה וקבצים בנושא **קרול מרקוביץ'** בוויקישיתוף
* קרול מרקוביץ', במיזם "אישים" לתיעוד היצירה הישראלית
* ציפי שוחט, מת שחקן התיאטרון קרול מרקוביץ, בן 68, באתר הארץ, 1 בינואר 2007
* כתבה על פטירתו, באתר "הבמה"


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008870284505171
* VIAF: 11159818536213810214
* WorldCat (עם VIAF): 11159818536213810214

 |
**K.O.‎** הוא סינגל שהוקלט על ידי הטרנסג'נדר הברזילאי פאבלו ויטאאר. הסינגל יצא לאור ב-19 באפריל 2017, כסינגל השלישי מתוך אלבום הבכורה שלה, "Vai Passar Mal". הסינגל צלח בברזיל בלבד, ובשאר העולם כמעט ולא נמכר או הושמע. במצעד הרשמי של המדינה הצליח בשיאו להגיע למקום ה-78, ולהפוך לאחד מהשירים המצליחים ביותר של ויטאאר באותו מצעד.

רקע והוצאה
----------

לאחר שהוציאה ויטאאר שלושה סינגלים מן אלבומה הראשון, היא הודיעה ברשתות החברתיות כי באמצע אפריל 2017, עתיד לצאת הסינגל השלישי הרשמי מן האלבום, ובאותו זמן פרסמה גם את עטיפת הסינגל שבה היא נראית בחדר מלא בגביעים, ואותה עומדת במרכז. ב-19 באפריל באותה שנה, הודיעה רשמית כי הסינגל יצא לחנויות ולספוטיפיי. את השיר כתבו רודריגו גורקי, מפלדה, פאבלו ביספו, והוא הופק על ידי גורקי שגם כתב את השיר.

בשנת 2020, נודע כי השיר חצה את רף 100 מיליון ההשמעות ברשת הזרמת המדיה ספוטיפיי.

וידאו קליפ
----------

הווידאו קליפ הנלווה שיצא לשיר מציג את ויטאאר בזירת אגרוף, שם חברה נלחם נגד מתאגרפים אחרים. בין לבין ניתן לראותה רוקדת בבגדים צמודים ופרואקטיביים שחושפים את גופה. הווידאו קליפ כשמו "K.O.‎" (נוקאאוט), עוסק באיגרוף. את הקליפ ביים וצילם ג'ואו מונטריו.

נכון למאי 2018, מונה הצפיות שלו עולה על למעלה מ-300 מיליון צפיות, מה שהופך אותו לנצפה ביותר של ויטאאר.

רשימת השמעה
-----------

* **Digital download**

1. K.O." – 2:35"
2. K.O." (Enderhax Remix) – 4:24"

מיקומי שיא
----------

| 
‏‏‏  **מצעדים ודירוגים** |
| --- |
| מדינה | מצעד | מיקום שיא |
|  ברזיל | טופ 100 ברזיל | 6 |

קישורים חיצוניים
----------------

* סרטון השיר "K.O." באתר יוטיוב

הערות שוליים
------------

1. ↑  Instagram post by Pabllo Vittar 🏹💘✨ • Aug 11, 2017 at 8:14pm UTC, Instagram (באנגלית)
2. ↑  chart data, .@pabllovittar’s "K.O." has now surpassed 100 million streams on Spotify. @chartdata, ‏2020T14:30 (באנגלית)
3. ↑  Pabllo Vittar (2017-04-19), *Pabllo Vittar - K.O. (Videoclipe Oficial)*, נבדק ב-2017-09-12
4. ↑  Pabllo Vittar, YouTube
**גְרִיגוֹרִי אִיבָנוֹבִיץ' גַארְדֵמַאן** (ברוסית: **Григорий Иванович Гардеман**;‏ 1907 – 1942) היה יהודי-סובייטי, שעוטר כגיבור ברית המועצות לאחר מותו על פועלו כפוליטרוק של פלוגת סיור השביעית בגדוד סיור מס' 71 באוגדת סיור מס' 30, הארמייה ה-56 בחזית הדרומית במהלך מלחמת העולם השנייה.

ביוגרפיה
--------

נולד בשנת 1907 במושבה החקלאית היהודית במושבה סופייבקה (כיום כפר בנפת בילוזרסקי (לפעמים מזכירים גם נפת בריסלאב של מחוז חרסון באוקראינה) במשפחה יהודית של בעל מלאכה.

אביו נהרג ב-1919 בקרבות עם הכוחות הלבנים או הפוגרומים במהלך מלחמת האזרחים. לפני מלחמת העולם השנייה המשיך להתגורר בכפר הולדתו. לאחר לימודיו בבית הספר עבד שנים רבות בסובחוז בריסלאבסקי תחילה כמפעיל ציוד מכני, בהמשך כראש יחידת הטרקטורים ויו"ר הוועד המקומי. חבר במפלגה הקומוניסטית מאז 1940. בשנת 1941 סיים בית הספר המפלגתי הדו-שנתי.

ב-28 ביולי 1941 גויס לצבא האדום. הוא שימש כפוליטרוק בגדוד שלו בדרך הנסיגה שעשה לאזור מחוז רוסטוב על דון. הוא השתתף בהגנה, ובהמשך בקרבות התקפיים לכיוון רוסטוב על דון של אוגדת סיור מס' 30 של אירקוטסק.

בדצמבר 1941,הפלוגה בה היה פוליטרוק, חיסלה מחלקה של חיילי ורמאכט, וקיבלה כשלל שלושה מקלעים, ומכונית ממונעת עם תותח. בסוף ינואר 1942 עברה חטיבתו להתקפה.

ב-28 בינואר, במהלך מתקפה בסמוך לנהר מיוס (רו'), קיבלה פלוגתו פקודה להשתלט על משלט האויב באזור הכפר ריאז'נויה (רו'). הפלוגה השמידה 3 בונקרים וגרמה לאבדות כבדות. במהלך ההתקפה קיבל גריגורי פיקוד עליה לאחר שמפקדה הפלוגה, סגן ו'. ב. יסאולנקו נהרג ויחד עם לוחמיו סיימו את המשימה.

ב-8 במרץ התקבלה פקודה להוציא את הגרמנים ממשלט קאמנולומני (ליד הכפר ריאז'נויה). גרדמן ביצע סיור שטח וגילה היכן נמצאות נקודות הירי הגרמניות, הכווין עליהן סוללת ארטילריה תומכת והעלה את חיילי פלוגתו שנשארו להתקפה. היא הצליחה להשתלט רק על קו ההגנה הראשון. בהמשך החיילים הגרמנים פתחו במתקפת נגד בתמיכת טנקים. אז גארדמאן ריכז את אש המקלעים הקלים שלו והזעיק אש ארטילרית נוספת על הטנקים. חיילי פלוגתו עם רימונים ובקבוקי תערובת דלק הצליחו לעצור שלושה טנקים אך השאר התקדמו. כשאחד הטנקים התקרב לתעלה בה ישב הפוליטרוק, הוא הצליח לזרוק רימון נ"ט שעצר את הטנק. הוא עצמו נפגע מירי של הגרמנים. חיילי הפלוגה שלו הצליחו להתקדם ולהשתלט על קו ההגנה השני.

גריגורי גארדמאן נקבר בכפר פוליטאוטדלסקויה לייד היישוב ריאז'נסקויה במחוז רוסטוב.

הערות שוליים
------------

1. ↑  דף עם פירוט נסיבות מותו ומקום קבורתו (במקום אחד המסמכים רשום בטעות על השם אורטורי) בבסיס הנתונים "ממוריאל" (ברוסית)
2. ↑  דף הענקת העיטור ותיאור מעשה הגבורה בבסיס הנתונים "גבורת העם" (ברוסית)
3. ↑  דף הענקת העיטור ותיאור מעשה הגבורה בבסיס הנתונים "גבורת העם" (ברוסית)
**קדימה** (בגרמנית: **A.V. Kadima Wien**) הייתה אגודת סטודנטים יהודים שנוסדה בווינה ב-25 באוקטובר 1882 על ידי נתן בירנבוים, ראובן בירר, פרץ סמולנסקין ומשה שנירר. האגודה פעלה עד 1938.

היסטוריה
--------

האגודה הוקמה על רקע איסור אגודות סטודנטים לקבלת חברים יהודים ואחרי פרעות הסופות בנגב. מטרות האגודה היו לשמש בית לפעילות לאומית ולמלחמה באנטישמיות ובהתבוללות. ראשי הקהילה היהודית לא ראו בעין יפה את פעילות האגודה, שכן היא כיוונה להתבדלות היהודים – במהופך למגמת ראשי הקהילה. במיוחד התנגשו דרכיהן לאחר פרסום כרוז שבו דיברה האגודה על ההכרה העצמית של היהודים ועל ההשתייכות המשותפת שלהם. כל זאת על רקע מעשים, למשל, של בני רב הקהילה שנכנסו לטבילה נוצרית. בתחילת דרכה, בדומה לאגודות אחרות, עסקו חבריה בסיף, וכך התחבר אליה הרצל. ב-1889 הצטרף לאגודה איזידור שליט, שבהמשך היה לנשיאהּ. שליט התוודע בפעילותו להרצל, ועורר אותו לפעילות הציונית. עם השנים הפך שליט למזכירו האישי. גם שאר חברי קדימה שימשו כתשתית האנושית לקונגרס הציוני הראשון.

נושא ההגנה העצמית היה רעיון מרכזי באגודה, כסמל לאומץ לב אישי ולאומי. יוצאי האגודה הקימו מאוחר יותר אגודות ספורט כהכח ומכבי.

האגודה הייתה הארגון היהודי-לאומי הראשון מחוץ למזרח אירופה. דבר האגודה הופץ ברחבי אירופה, ובהמשך הוקמו אגודות נוספות בשם זה (לונדון 1887, ברלין 1890 ועוד). 

עם חברי האגודה נמנו גם זיגמונד פרויד ובאגודה הברלינאית היו חברים חיים ויצמן ושמריהו לוין, ואחד ממדריכיה היה האומן מאיר בן אורי, תלמידו של הרמן שטרוק.

על שם התנועה רחוב בחיפה.

קישורים חיצוניים
----------------

* ד"ר א. שליט, "קדימה" (מזכרונותי), דבר, 31 ביולי 1942
* קדימה, באתר הסוכנות היהודית (הקישור אינו פעיל)

הערות שוליים
------------

1. ↑  סמולנסקין הוא זה שנתן לתנועה את שמה במובנה הכפול הלאה ומזרחה.
2. 1 2  אמציה פלד, רחוב קדימה, בתוך "**מדריך רחובות חיפה**", באתר האינטרנט של עיריית חיפה
3. ↑  א. שליט, "קדימה", דבר, 31 ביולי 1942
4. ↑   מתוך אתרו של איתמר לוי
5. ↑  דוד תדהר (עורך), "ד"ר יצחק (איזידור) שליט", באנציקלופדיה לחלוצי הישוב ובוניו, כרך ג (1949), עמ' 1444

|  |  |
| --- | --- |
| בקרת זהויות עריכת הנתון בוויקינתונים | 
* GND: 1706044-8
* NKC: zmp20201079082
* VIAF: 243733222
* WorldCat: viaf-243733222

 |
**הכל עוד לפניי** הוא שיר של אניה בוקשטיין שיצא לאור בשנת 2015 ונכלל באלבומה רוקדת. השיר נכתב והולחן על ידי בוקשטיין ועובד על ידי ג'וני גולדשטיין.

קליפ
----

לשיר קליפ שצולם בפריז. בוקשטיין סיפרה על בחירת מקום הצילום לקליפ:

> 
> בחרתי לצלם את הקליפ בפריז כי מילות השיר מסמלות עבורי את החופש והשחרור שאני מרגישה כשאני מבקרת בה, שם אני יודעת שבאמת הכל עוד לפניי. מאז שגיליתי אותה בצעירותי אני חוזרת אליה שוב ושוב. אני אוהבת את השפה, את האוכל, את הרחובות שלה, את האסתטיקה ואת האמנות. הקליפ הוא בעצם תיעוד של חוויות טובות ופשוטות אבל מרגשות - כאלה שמרחיבות לי את הלב
> 
> 
> 
> 

עם זאת, מספר שעות לאחר שסיימה לצלם את הקליפ התרחשו פיגועי נובמבר 2015 בפריז. על כך אמרה בוקשטיין:

> 
> העובדה שביום שבו סיימנו לצלם התרחש הפיגוע הקשה כמובן ערערה והפחידה אותי. אני רוצה לקוות שכל הטוב עוד לפנינו, לדעתי רק ככה אפשר לשמר את ההתרגשות והאופטימיות ולהמשיך לחלום. כמו תמיד, אני מגלה שאין טוב בלי רע. ללא ספק פריז כבר לא תהיה אותו דבר. גם לא בשבילי
> 
> 
> 
>

ביקורות
-------

באתר פרוגי כתבו על השיר כי הוא" משלב מנגינה שקטה ורגוע שמתאימה בדיוק למילות השיר" וכן ש"לסינגל יש משמעות במילותיו ומקצב קליט ואחיד ברמה גבוה כך אין ספק שאניה בוקשטיין הוכיחה עצמה כמוזיקאית מקצועית ומוכשרת שיכולה לשלב שני עולמות בצורה הטובה ביותר".

באתר "הבמה", במסגרת ביקורת לאלבום אליו שייך שיר זה, נכתב על השיר שהוא "נשמע כמו מוטו לחיים".

בביקורתו על השיר, ניתח יוסי חרסונסקי את השיר, סקר את האלמנטים השונים בו, וכן נתן ביקורת חיובית לשיר.

מצעדים
------

| 
‏‏‏  **מצעדים שבועיים (2015)** |
| --- |
| מדינה | מצעד | מיקום שיא |
|  ישראל | מדיה פורסט ישראל | 7 |
| רשת ג' | 2 |

| 
‏‏‏  **מצעדי סוף שנה (ה'תשע"ו)** |
| --- |
| מדינה | מצעד | מיקום שיא |
|  ישראל | מדיה פורסט ישראל | - |
| רשת ג' | 23 |

קישורים חיצוניים
----------------

* לדף השיר באתר הספרייה הלאומית

הערות שוליים
------------

1. 1 2  הכול עוד לפניי (אניה בוקשטיין), באתר "פזמונט"
2. 1 2  פריז שאחרי: צפו בקליפ של אניה בוקשטיין, באתר ynet, 21 בדצמבר 2015
3. 1 2  הכל עוד לפניי, אניה בוקשטיין. מתוך האתר של יוסי חרסונסקי
4. ↑  הכל עוד לפנייה: אניה בוקשטיין בסינגל חדש ומרגש, מתוך אתר פרוגי
5. ↑  פותח קופסה לראש השנה תשע"ח, מתוך אתר "הבמה"
6. ↑  המצעד השבועי של מדיה פורסט לתאריכים 8.11.15-14.11.15, מתוך אתר מדיה פורסט
**בן קיסר** (נולד ב-30 במאי 1994) הוא כוכב רשת ויוטיובר ישראלי, אשר מפעיל ערוץ יוטיוב בשם "BenKeysar" עם 465,000 מנויים ועוד שלושה ערוצים בשם "VentKeysar", עם 138,000 מנויים, כשבערוץ הוא מעלה רק סרטונים מהמשחק "Among Us",‏ "TechKeysar", עם 107,000 מנויים, המעלה תוכן טכנולוגי כמו סקירת מוצרים, ו-"ShortKeysar" ערוץ אתגרים בסרטונים קצרים הנקראים Shorts עם 49,900 מנויים.

ביוגרפיה
--------

קיסר גדל בקריית אונו. הוא בנו של הגיטריסט יהודה קיסר. הילד השלישי מתוך ארבעה ילדים.

קיסר החל את פעילותו בקהילת היוטיוב בשנת 2016. הסרטון הראשון שהפיק היה פרודיה לשיר "מסיבה בחיפה".

קיסר התפרסם בזכות סדרת הסרטונים שלו: "כל הלכלוך בחוץ", שבהם נהג "לתת ביקורות על שירים" בקומדיה על זמרים ישראלים כמו סטטיק ובן-אל תבורי ואיב אנד ליר.

במרץ 2017 קיסר התחיל לקיים שיתופי פעולה עם יוטיוברים רבים כמו ליגל רז, הרדאר (נדב הצב), עמית רחום, יוני טובים ואף עם הראפר רון נשר בסרטונים רבים בערוצו.

באוקטובר 2017 השתתף בטקס חלוקת כפתורי הכסף המוענקים ליוטיוברים שצברו 100,000 רשומים בערוץ.

קיסר נוהג לשתף פעולה עם היוטיובר עמית רחום, ומפיק איתם סרטוני פרודיה וקומדיה. אחד הסרטונים הגיע לחמישה מיליון צפיות.

בנוסף, קיסר שיתף פעולה עם הראפר רון נשר על מנת לקדם את שירו "משפט משיר", וגם הוציא ביחד עם רון נשר ועידו ונה שיר בשם "רומן עם תימני".

ב-26 בפברואר 2018 פתח ערוץ בשם "BFF" עם עמית רחום ונדב מהערוץ "הרדאר". בערוץ הועלו במשך מספר חודשים ולוגים יומיים באחוזה בה הם גרו.

ב-12 בדצמבר 2018 פתחו בן קיסר וליגל רז ערוץ בשם "בסטים" והועלה בו סרטון אחד שמראה את מאחורי הקלעים של המופע "נקסטפסט", אך ב-24 במרץ 2019 השתנה שם הערוץ והפך לשם "אמיגוס", שם התחיל פרויקט בשיתוף עם היוטיובר רז ספני של וילות צמודות שנקרא "בלגאן". בהמשך החלו "בלגאן" ואמיגוס בשיתוף פעולה עם "דומינו'ס פיצה" לתוכנית בטלוויזיה הנקראת "הסאב הבא", שמטרתה - למצוא את היוטיובר הבא של ישראל. לאחר חצי שנה הסתיים הפרויקט.

במרץ 2021 הוציא קיסר את השיר "הוג'ה צ'אקה".

ב-12 באוקוטובר 2022, בשעה חמש בבוקר, ערוץ היוטיוב הראשי של בן קיסר "BenKeysar", המונה כ-392 אלף מנויים, נפרץ.
הערוץ חזר ב-19 באוקטובר.

ב-13 בנובמבר 2022, קיסר הוציא שיר שכתב עם עמית רחום. לשיר קוראים "ליסה" על שמה של מי שפרצה לו לערוץ.

ב-21 באוגוסט הופיע בסדרה מלון הוטל בתור פקח המלון.

קישורים חיצוניים
----------------

* בן קיסר, ברשת החברתית פייסבוק
* בן קיסר, ברשת החברתית אינסטגרם
* בן קיסר, ברשת החברתית טיקטוק
* בן קיסר, סרטונים בערוץ היוטיוב
* יערה יעקב, ‏היוטיובר המזרחי הראשון, באתר ‏מאקו‏, 25 בינואר 2018

הערות שוליים
------------

1. ↑  הרדאר, יהודה ובן קיסר מסבירים למה הם שונים לגמרי משימי ובן אל, באתר nana10‏, 17 באוקטובר 2017(הקישור אינו פעיל, 22.8.2021)
2. ↑  BenKeysar (2016-07-29), *מסיבה בחיפה - פרודיה פוקימון גו ♫ || Pokemon Go*, נבדק ב-2017-11-03
3. ↑  BenKeysar (2017-02-21), *זהב - כל הלכלוך בחוץ*, נבדק ב-2017-11-03
4. ↑  BenKeysar (2017-10-01), *Eve End Lear - Casanova (good aunt) | All the dirt out*, נבדק ב-2017-11-03
5. ↑  BenKeysar (2017-10-29), *ספיישל 100K - כפתור כסף*, נבדק ב-2017-11-03
6. ↑  BenKeysar (2017-06-07), *סטטיק ובן אל תבורי - טודו בום | קליפ מילולי*, נבדק ב-2017-11-03
7. ↑  *בן קיסר x הוגה צ'אקה | Ben Keysar x Huga Chaka*, נבדק ב-2021-03-11
"**Küçük Bir Yol**" (באנגלית: "**A Small Road**"; ובעברית: "**דֶּרֶךְ קְטַנָּה**") הוא שיר שהוקלט על ידי הזמרת-יוצרת הבלגית-טורקייה הדיסה, מתוך המיני-אלבום השני שלה, *Aşka Kapandım* (2021). הוא יצא לאור ב-3 בספטמבר 2020, בהוצאת חברת התקליטים פאסאג' מיוזיק כסינגל המוביל מתוך המיני-אלבום.

השיר הגיע למקום החמישי בטורקיה טופ 20.

רקע וכתיבה
----------

לאחר שסיימה להוציא סינגלים מתוך אלבומה *Şampiyon*, הוציאה הדיסה את הסינגל "Geliyorum Yanına" כסינגל שלא מתוך אלבום וכסינגל האחרון שלה לשנת 2019. לאחר מכן, בספטמבר 2020 דווח על צאת השיר הזה ועל היותו הסינגל הראשון מתוך מיני-אלבום בשם, *Aşka Kapandım*.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-50 מיליון השמעות.

וידאו קליפ
----------

הווידאו קליפ הנלווה של "Küçük Bir Yol" הועלה לערוץ היוטיוב של netd müzik ב-3 בספטמבר 2020, ביום יציאתו כסינגל. ביממה הראשונה שלו, צבר למעלה מ-1,778,809 צפיות; הישג יוצא דופן לקליפ בשפה הטורקית. כמו כן, ממוצע הצפיות שלו עמד על חצי מיליון בכל יממה, משך שבועות רבים.

נכון לאוגוסט 2023 עומד מונה הצפיות של הקליפ על למעלה מ-125 מיליון צפיות.

מיקומי שיא
----------

| 
‏‏‏  **מצעדים ודירוגים (2020)** |
| --- |
| מדינה | מצעד | מיקום שיא |
|  טורקיה | טורקיה טופ 20 | 5 |
| טורקיה טופ 40 | 4 |

היסטוריית יציאות לאור
---------------------

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 3 בספטמבר 2020 | הזרמת מוזיקה • הורדה דיגיטלית | פאסאג' |  |

קישורים חיצוניים
----------------

* סרטון השיר "Küçük Bir Yol" באתר יוטיוב

הערות שוליים
------------

1. 1 2 3 4 5  Hadise - Küçük Bir Yol
2. 1 2 3  EP2\* by Hadise, Genius (באנגלית)
3. ↑  , Twitter
4. ↑  Hadise - Geliyorum Yanına
5. 1 2  *Küçük Bir Yol*, נבדק ב-2020-10-03
6. 1 2  YouTube Stats of Hadise - Küçük Bir Yol, kworb.net
7. ↑  Top 40 Music Charts from Turkey (04/09/2020 - 10/09/2020), Popnable.com (באנגלית)